সবার খবর, স্পোর্টস ডেস্ক: আগামী ১৫ সেপ্টেম্বর এশিয়া কাপের পর্দা উঠতে যাচ্ছে। পাকিস্তান ও ভারত বহুদিন পর একে অপরের সামনাসামনি হবে এই সিরিজেই। ভারত ও পাকিস্তানের ম্যাচগুলি সবসময় চরম উত্তেজনাপূর্ণ হয়। যা দেখার জন্যে শুধু দুই দেশের দর্শকই নয়, সারা বিশ্বের ক্রিকেটপ্রেমী মানুষ অপেক্ষা করে থাকেন। শুধু তাই নয়, ম্যাচের অনেক আগে থেকেই বাক্‌ যুদ্ধ শুরু হয়ে যায় দুই দেশের প্রাক্তন ক্রিকেটারদের ভেতর। অতীতে দেখা গেছে ভারত ও পাকিস্তানের ম্যাচে যে দেশের ক্রিকেটাররা স্নায়ুকে নিয়ন্ত্রণে রেখে মাঠে নামেন, তারাই ম্যাচটিকে নিজেদের ঝুলিতে রাখতে সক্ষম হন।